Rolf Bergendahl

Rolf Bergendahl (født 15. mars 1917 i Lunner, død 3. november 1999) var en norsk diplomat og ambassadør.

Han var fra Katnosa i Sørkedalen i Oslo, sønn av skikongen Lauritz Bergendahl (1887–1965). Under den andre verdenskrig flyktet han til Sverige og var skilærer for norske militære styrker der borte. Etter cand.oecon 1944 var han ansatt i Forsyningsdepartementet ett års tid før han fra 1946 til 1951 var i Kirke- og undervisningsdepartementet. Han gikk inn i utenrikstjenesten og gikk av med pensjon i 1985.  Han var også utdannet ved Forsvarets høgskole.

Posteringer 
 1951 studiesekretær ved Norges ambassade i Washington
 1952 sekretær ved UD sitt Kontor for kulturelt samkvem med utlandet
 1957 pressemedarbeider ved Norges ambassade i Washington og informasjonskontoret i New York City
 1965 visekonsul og konsul ved konsulatet i Cape Town i Sør-Afrika
 1970 byråsjef UD
 1973 ambassaderåd og konsul ved Norges ambassade i Tokyo i Japan
 1979 ambassadør ved Norges ambassade i Lagos i Nigeria med sideakkrediteringer til naboland som Ghana, Benin og Kamerun
Det var i 1984 at Bergendahl måtte håndtere saken der Nigeria ikke ville slippe fri den norske båten «Chemical Rubi» eid av Det Nordenfjeldske Dampskibsselskab (etablert 1857). Men den slapp løs i november,  like før han sluttet.

Referanser 

Norges ambassadører til Benin
Norges ambassadører til Ghana
Norges ambassadører til Kamerun
Norges ambassadører til Nigeria
Personer fra Oslo